Završetak Comenius projekta „Fears“ u Rimu

U Rim smo doputovali 15. svibnja 2015. g. Smjestili smo se u Seven Hills village – svojevrnom campusu nedaleko od Rima u kojem su, osim bungalova, bili i sportski tereni, bazen, zoološki vrt i dva restorana te mnoštvo zelenila i cvijeća. Unutar campusa svakodnevno smo se susretali i prijateljevali s mnogim vršnjacima iz Europe.

Drugog dana svojega boravka posjetili smo rimski Forum i znameniti Coloseum, a svaki sljedeći dan smo, pored uvježbavanja glavnog programa koji se trebao održati na velikom rimskom trgu Piazza del Popolo, pomalo upoznavali i sve znamenitosti i ljepote Rima: Vatican i crkvu sv. Petra, Piazzu Venecija s golemim spomenikom Victoru Emmanuelu II. , Španjolski trg, Pantheon, Fontanu di Trevi i mnoge druge znamenitosti.

Naučili smo se kretati metroom, upoznali smo mnoge drage prijatelje iz raznih europskih zemalja, jeli sjajne talijanske specijalitete i još uspjeli kupiti i suvenire koji će nas još dugo podsjećati na taj put.

Nakon uspješnog prezentiranja projekta FEARS, vratili smo se kućama obogaćeni divnim iskustvom druženja i zadovoljstvom zbog pripadnosti europskome kulturnome krugu.

Ivanka Herak

